અમેરિકામાં ફરવા જવું હોય અથવા તો યુએસના વિઝા જોઇતા હોય તો હવે તમારે ફેસબુક કે ટ્વિટર એકાઉન્ટના યુઝર આઇડી અને પાસવર્ડ ફરજીયાત આપવા પડશે તેવો નવો નિયમ યુએસ કસ્ટમ એન્ડ બોર્ડર પ્રોટેક્શન તરફથી લાગુ કરવામાં આવ્યો છે ત્યારે ગુજરાત સરકારે પણ ભરતી વખતે ઉમેદવારો પાસેથી આ પ્રકારના આઇડી મેળવવાનો આગ્રહ રાખવો જોઇએ, કારણ કે જોબની સાથે સાથે પર્સનલ એટીટ્યુડ પણ મહત્વનો ભાગ ભજવે છે. જે તે ઉમેદવારની વર્તણૂક સોશ્યલ સાઇટ્સ પરથી ખબર પડી શકે છે. તેના ગમા અને અણગમા જાણવા હોય તો પણ જાણી શકાય છે. સરકારમાં ભરતી કરતી વખતે એજન્સીઓ ઉમેદવારના મોબાઇલ નંબર અને મેઇલ આઇડી માગે છે તેમ હવે સોશ્યલ સાઇટ્સના આઇડી પણ માગવા જોઇએ.